ΓΡΑΠΤΗ ΕΡΩΤΗΣΗ E-2034/99

υποβολή: Glyn Ford (PSE) προς το Συμβούλιο

(11 Νοεμβρίου 1999)

Θέμα: Γενετικά μεταλλαγμένες καλλιέργειες

1. Ποιά μέτρα σκοπεύει να λάβει το Συμβούλιο για να διασφαλίσει την προστασία των αγροτών, των ασχολούμενων τόσο με βιολογικές όσο και με συμβατικές καλλιέργειες, οι οποίοι επιθυμούν να μην μολύνεται η παραγωγή τους από γενετικά μεταλλαγμένη γύρη προερχόμενη από γειτονικές καλλιέργειες;

2. Σκοπεύει το Συμβούλιο να διασφαλίσει τη δυνατότητα των Ευρωπαίων καταναλωτών να καταναλώνουν τροφές απαλλαγμένες από κάθε είδους γενετικά μεταλλαγμένα συστατικά, συμπεριλαμβανομένων και των γενετικά μεταλλαγμένων παραγώγων;

Απάντηση

(13 Μαρτίου 2000)

Όσον αφορά τη βιολογική παραγωγή, το Συμβούλιο παραπέμπει τον αξιότιμο βουλευτή στον κανονισμό (ΕΚ) Αριθ. 1804/1999 του Συμβουλίου της 19ης Ιουλίου 1999(1). Εκδίδοντας τον κανονισμό αυτόν, το Συμβούλιο αναγνώρισε την αρχή ότι οι γενετικά τροποποιημένοι οργανισμοί (ΓΤΟ) και τα παράγωγα προϊόντα τους δεν συμβιβάζονται με τη μέθοδο βιολογικής παραγωγής και ότι προκειμένου να διατηρηθεί η εμπιστοσύνη του καταναλωτή στη βιολογική παραγωγή, οι ΓΤΟ, τα μέρη αυτών, και τα παράγωγα προϊόντα τους δεν πρέπει να χρησιμοποιούνται σε προϊόντα που επισημαίνονται ως βιολογικά. Επιπλέον, ο κανονισμός αυτός δημιουργεί το πλαίσιο για τη μεταγενέστερη θέσπιση εκτελεστικών μέτρων, βάσει επιστημονικών στοιχείων ή της τεχνικής προόδου, για την απαγόρευση της χρήσης ΓΤΟ και παραγώγων ΓΤΟ όσον αφορά, ειδικότερα, ένα ελάχιστο όριο αναπόφευκτης μόλυνσης του οποίου δεν επιτρέπεται να σημειωθείπέρβαση.

Όσον αφορά τη παραδοσιακή γεωργία,πενθυμίζεται ότι κατά τις συνόδους του Νοεμβρίου και Δεκεμβρίου 1998 το Συμβούλιο (Γεωργία) εξέτασε το γενικότερο θέμα της αξιολόγησης των γενετικά τροποποιημένων καλλιεργειών στο πλαίσιο της έκδοσης της οδηγίας του Συμβουλίου για τους σπόρους προς σπορά(2). Κατά τη στιγμή της έκδοσης της οδηγίας αυτής, η Επιτροπή ανέλαβε να εξετάσει την έννοια μιας αξιολόγησης των πλεονεκτημάτων και μειονεκτημάτων της χρήσης σπόρων γενετικά τροποποιημένων ποικιλιών για τις καθιερωμένες γεωργικές πρακτικές, και την ενδεχόμενη επίπτωσή της επί της κοινοτικής νομοθεσίας περί γεωργικών θεμάτων.

Το Συμβούλιο επιθυμεί ναπενθυμίσει την ύπαρξη της οδηγίας 90/220/ΕΟΚ σχετικά με τη σκόπιμη ελευθέρωση γενετικώς τροποποιημένων οργανισμών στο περιβάλλον. Η Επιτροπήπέβαλε στο Συμβούλιο και στο Ευρωπαϊκό Κοινοβούλιο πρόταση τροποποίησης της οδηγίας αυτής. Η εν λόγω πρόταση, η οποία τροποποιήθηκε, κατόπιν των τροπολογιών που παρουσίασε στην ολομέλεια το Ευρωπαϊκό Κοινοβούλιο, προβλέπει ενίσχυση του διοικητικού ελέγχου ο οποίος προβλέπεται από την οδηγία. Το Συμβούλιοπενθυμίζει ότι η αίτηση αδείας συνεπάγεται αναγκαστικά τη διεξαγωγή αξιολόγησης των κινδύνων για το περιβάλλον. Η αξιολόγηση αυτή βασίζεται στις δοκιμές που διεξάγονται επί τόπου και στην παράλληλη έρευνα σχετικά με την ενδεχόμενη ελευθέρωση γενετικώς τροποποιημένων φυτών ή μερών αυτών στις γειτονικές ζώνες καλλιέργειας. Η απόφαση χορήγησης αδείας μπορεί επίσης να συνοδεύεται από τον όρο ότι θα παρακολουθείται η καλλιέργεια των ΓΤΟ και η ενδεχόμενη ελευθέρωσή τους στο περιβάλλον επί σειρά ετών και, εν ανάγκη, ότι η κατάσταση θα επανεξετασθεί.

Το Συμβούλιο συμφωνεί με τον Αξιότιμο κ. Βουλευτή ότι έχειψίστη σημασία για τους καταναλωτές να έχουν την ευχέρεια να καταναλώνουν τρόφιμα απαλλαγμένα από κάθε είδους γενετικώς τροποποιημένα συστατικά, συμπεριλαμβανομένων των γενετικώς τροποποιημένων παραγώγων.

Θα ήταν χρήσιμο να αναφερθεί σχετικά η σύνοδος του Συμβουλίου Περιβάλλοντος της 24/25ης Δεκεμβρίου 1999, κατά την οποία επιτεύχθηκε κοινή θέση για την τροποποιημένη πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 90/220/ΕΟΚ για τη σκόπιμη ελευθέρωση γενετικώς τροποποιημένων οργανισμών στο περιβάλλον, στην οποία τονίζονται ειδικότερα τα εξής:

- η σαφής και μη αμφιλεγόμενη επισήμανση είναιποχρεωτική σε όλα τα στάδια της διαδικασίας εμπορίας των εν λόγω προϊόντων,

- θα θεσπιστούν απαιτήσεις πέραν της επισήμανσης ώστε οι ΓΤΟ οι οποίοι διατίθενται στην αγορά να είναι ευκόλως ανιχνεύσιμοι από τις αρμόδιες αρχές.

Τέλος, οι διατάξεις περί επισήμανσης που θα θεσπιστούν θεωρούνται ως συμπληρωματικές εκείνων του κανονισμού (ΕΚ) αριθ. 258/97 («Νέα τρόφιμα») και του κανονισμού (ΕΚ) αριθ. 1139/98 του Συμβουλίου για την επισήμανση ορισμένων ειδών αραβοσίτου και σόγιας.

(1) ΕΕ L 222 της 24.8.1999, σελ. 1.

(2) Οδηγία 98/95/ΕΚ του Συμβουλίου, της 14ης Δεκεμβρίου 1998, για την τροποποίηση, στα πλαίσια της ενοποίησης της εσωτερικής αγοράς, των γενετικώς τροποποιημένων φυτικών ποικιλιών και των φυτικών γενετικών πόρων, των οδηγιών 66/400/ΕΟΚ, 66/401/ΕΟΚ, 66/402/ΕΟΚ, 66/403/ΕΟΚ, 69/208/ΕΟΚ, 70/457/ΕΟΚ και 70/458/ΕΟΚ που αφορούν αντίστοιχα, την εμπορία σπόρων προς σπορά τεύτλων, κτηνοτροφικών φυτών, σιτηρών, γεωμήλων, ελαιούχων και κλωστικών φυτών, κηπευτικών και τον κοινό κατάλογο ποικιλιών των καλλιεργούμενων φυτικών ειδών.